b'\n_START_ARTICLE_\nBruce Ridpath\n_START_SECTION_\nIgralska kariera\n_START_PARAGRAPH_\nRidpath je kot mladinec igral hokej leta 1904 z mo\xc5\xa1tvom Westerns (zastopal je Parkdale, Toronto) v ligi OHA. V \xc4\x8dlanski kategoriji je zastopal Toronto Marlboros v OHA leta 1905. Profesionalec je postal leta 1906 v mo\xc5\xa1tvu Toronto Professionals. Zanje je igral 8 ekshibicijskih tekem in zadel 17 golov. V klubu je ostal tri sezone in leta 1908 z njim osvojil liga\xc5\xa1ki naslov. Ko je s klubom izzival Montreal Wandererse za Stanleyjev pokal, je na tekmi, ki so jo izgubili 4-6, prispeval en gol. 30. januarja 1909 je na tekmi z Brantford Indiansi k zmagi 15-10 prispeval kar 7 zadetkov._NEWLINE_Kasneje tisto sezono je nastopal za Cobalt v ligi Timiskaming League, ki je sodelovala pri ustanovitvi lige NHA._NEWLINE_Ridpath je v sezoni 1909/10 podpisal z NHA mo\xc5\xa1tvom Ottawa Hockey Club. Igral je v napadu z Gordonom Robertsom in Martyem Walshem, z roverjem Brucom Stuartom. Kasneje je igral s postavo Walsh, Dubbie Kerr in Jack Darragh. V sezoni 1910/11, svoji najuspe\xc5\xa1nej\xc5\xa1i, je na 16 tekmah zadel 23 golov in pomagal Ottawi k naslovu NHA prvaka in zmagovalca Stanleyjevega pokala._NEWLINE_2. novembra 1911 je utrpel po\xc5\xa1kodbo lobanje, ko ga je zbil avtomobil na ulici Yonge Street v Torontu. Zaradi po\xc5\xa1kodbe je izpustil celotno sezono 1911/12. Novo mo\xc5\xa1tvo Toronto Blueshirts je \xc5\xbeelelo z njim podpisati pogodbo, za kar je Ottawa zahtevala 500 $ od\xc5\xa1kodnine, a si ni nikoli popolnoma opomogel od po\xc5\xa1kodb. Slednje so bile sprva \xc5\xbeivljenjsko nevarne, zato je sklenil kon\xc4\x8dati igralsko kariero. Za Ridpatha, ki je bil tedaj priljubljen igralec, so v Ottawi in Torontu organizirali dobrodelne prireditve._NEWLINE_Ridpath je postal prvi direktor kluba Toronto Blueshirts, ki ga je vodil v njihovi prvi NHA sezoni. Z mesta je odstopil oktobra 1913.'